কোন রান নামের পাশে জমা করার আগেই এনামুল হোল্ডারের স্লো ডেলিভার স্লিপে ক্যাচ তুলে বিদায় দেন। স্কোর ৩ ওভারে ১ রান! ওপেনার তামিমের সঙ্গে তখন বিশ্ব সেরা অলরাউন্ডার সাকিব আল হাসান। দুই জন মিলে রাসেল আর হোল্ডারের জোড়া আক্রমন সামাল দিয়েছেন। ব্যাটিং উইকেটে লড়াই করছেন দুই অভিজ্ঞ তারকা। ৪.৪ ওভার শেষে তাই স্কোর ১ উইকেটে ১০, তামিম ২ আর সাকিব ৭ রানে। বৃস্টির আক্রমনে ম্যাচ আপাতত বন্ধ। এরপর যখন খেলা শুরু হল তখন অন্য রূপে দেখা গেলে তামিম আর সাকিবকে। দেখে শুনে পেসার রাসেল-হোল্ডার, স্পিনে নূরসি, জোসেফ আর বিশুকে সামলিয়েছেন। এই রিপোর্ট লেখা অবদি তামিম ৩৬ আর সাকিব ৪০ রানে ব্যাট করছেন।